Elisa Sainz de Murieta

Elisa Sainz de Murieta Zugadi (Bilbo, 1977) bizkaitar geologo, ikertzaile eta politikari ohia da. 

 Bizitza 
Bizkaiko hiriburuan jaio zen, Bilbon, 1977 urtean. Batxilergoa lortu zuen. Geologia Zientzietan lizentziatu zen Euskal Herriko Unibertsitatean (EHU) eta ondoren, doktoretza ere egin zuen bertan. Ingurumen Ingeniaritza eta Kudeaketa Masterra Madrilgo Industria Antolakuntzako Eskolan. Klima-aldaketarekin lotutako gaiak lantzen ditu. 

 Lan ibilbidea 
Elisak klima-aldaketara egokitzen eta erabakiak ziurgabetasunaren pean hartzen lan egiten du. Industria-enpresa talde batentzat lan egin ondoren, 2005ean Eusko Jaurlaritzako Biodibertsitate zuzendari izendatu zuten. Etapa horretan, zientzia-politika interfazean interes handia garatu zuen, eta, beraz, 2009an Kuaternarioko eta Ingurumen Aldaketako ikerketei buruzko doktorego-programa batean izena eman zuen.

2005 eta 2007 urteen artean Eusko Jaurlaritzaren Ingurumen eta Lurralde Antolamendu Saileko Biodibertsitate eta Ingurumen Partaidetzako zuzendaria izan zen. Euskal politikaria izan zen 2009ko hauteskundeetara arte. Aldaketa klimatikoa ikertu du.

Eusko Alkartasunako kidea, alderdiaren Mahai Nazionaleko kidea izan zen eta 2007ko abendutik 2009ko ekainera arte antolakuntzako idazkaria izan zen, Unai Ziarreta presidente zela. Gazte Abertzaleko antolakuntza idazkaria eta bere asanblada nazionaleko mahaiburua izan zen, besteak beste.

2010ean Basque Center for Climate Change (BC3) erakundeko kide ikertzaile lanean hasi zen eta doktoregoa burutu zuen itsas mailaren igoerak euskal kostaldean izango zuen ingurumen eta ekonomia eraginari buruz.

2017tik 2019ra London School of Economics-eko Grantham Research Instituteko bekadun bisitaria izan zen Eusko Jaurlaritzak finantzatutako doktoretza ondoko beka baten bidez. Gero, H2020 proiektuaren COACCH (coacch.eu) eta Gobernadapt proiektuaren BC3n jardun du, IHCantabriarekin lankidetzan, Lankidetzaren Euskal Agentziak finantzatuta.

 Erreferentziak 

 Kanpo estekak 

Kategoria:Bilbotarrak
Kategoria:Euskal Herriko geologoak
Kategoria:Bizkaiko politikariak
Kategoria:Emakume politikariak
Kategoria:Euskal Herriko Unibertsitateko ikasleak
Kategoria:Eusko Alkartasuneko politikariak